sagorsarker/bangla-wikipedia huggingface dataset:
রিয়া মজুমদার সিংঘল

রিয়া মজুমদার সিংঘল (জন্ম ১৯৮২) একজন ভারতীয় উদ্যোক্তা, যিনি জৈব-বিয়োজনযোগ্য এবং ব্যবহারের পরে পরিত্যাজ্য পণ্য তৈরি করেন। তাঁর পুরস্কারের মধ্যে রয়েছে নারী শক্তি পুরস্কার ।
রিয়া মজুমদার সিংঘলের জন্ম ১৯৮২ সালে মুম্বাইয়ে । তিনি ব্রিস্টল, অক্সফোর্ড এবং হার্ভার্ড বিশ্ববিদ্যালয়ে পড়াশোনা করেছেন। তিনি লন্ডন এবং দুবাইতে সময় কাটিয়ে ২০০৯ সালে ভারতে ফিরে আসেন। তিনি ফাইজার ফার্মাসিউটিক্যাল কোম্পানির লন্ডন অফিসে বিক্রয় বিভাগে কাজ করতেন এবং পুনর্ব্যবহারের কথা চিন্তা না করেই এত প্লাস্টিক ফেলে দেওয়া দেখে তিনি অবাক হয়েছিলেন। ২০০৯ সালের মে মাসে তিনি ভারতে জৈব-বিয়োজনযোগ্য পণ্য তৈরির জন্য ১ মিলিয়ন ডলারের একটি কোম্পানি শুরু করেন।
তিনি ২০ জন কর্মচারী রেখেছিলেন এবং তাঁর পণ্য বাজারজাত করতে গিয়েছিলেন কিন্তু তিনি খুব একটা ভালো সাড়া পাননি। তাঁর পণ্যগুলি মাটিতে পড়লে ৯০ দিনের মধ্যে জৈব-পচনশীল হয়ে যাবে। সাধারণ প্লাস্টিকের সঙ্গে তুলনা করলে মানুষ প্রথম যে প্লাস্টিক স্ট্র ব্যবহার করেছে তা এখনও কোথাও না কোথাও পড়ে মাটিতে জমছে।
তাঁর কোম্পানি কাটলারি এবং প্লেটের মতো বিভিন্ন ধরণের ব্যবহারের পরে পরিত্যাজ্য (ডিসপোজেবল) জিনিসপত্র তৈরি করে। এগুলি শস্য শিল্পের বর্জ্য দিয়ে তৈরি। তাঁর অন্যতম গুরুত্বপূর্ণ গ্রাহক হল ভারতীয় রেলওয়ে।
২০১৯ সালে তাঁকে "ভারতে স্থায়ী খাদ্য প্যাকেজিং শিল্পের পথিকৃৎ" হিসেবে নারী শক্তি পুরস্কার দেওয়া হয়। মনোনীত ১,০০০ জনেরও বেশি প্রার্থীর মধ্য থেকে তাঁকে নির্বাচিত করা হয়েছিল। নতুন দিল্লির রাষ্ট্রপতি ভবনে এই পুরস্কার প্রদান করা হয়। ৪০ জনেরও বেশি নারীকে এই পুরস্কার দেওয়া হয়েছিল, তার মধ্যে তিনি ছিলেন একজন। এটি ভারতের মহিলাদের জন্য সর্বোচ্চ বেসামরিক সম্মান। তাঁদের পুরস্কারটি ভারতের তৎকালীন রাষ্ট্রপতি - রামনাথ কোবিন্দ কর্তৃক প্রদত্ত হয়েছিল।
রাইফেলস অফ আই.আর.এ. (গান)

"রাইফেলস অফ আই.আর.এ." একটি আইরিশ লোকসংগীত। এটি আইরিশ স্বাধীনতা যুদ্ধ এবং আইরিশ গৃহযুদ্ধের সঙ্গে যুক্ত। এই গানে আইরিশ ইতিহাসের বিভিন্ন ঘটনার উল্লেখ রয়েছে। এর মধ্যে কেভিন ব্যারির ফাঁসি, ইস্টার বিদ্রোহ এবং কর্ক দহন অন্তর্ভুক্ত।
যেসব শিল্পী ও দল এই গানটি রেকর্ড করেছেন, তারা হলেন:
রবিন হুড অ্যান্ড কুইন ক্যাথেরিন

রবিন হুড অ্যান্ড কুইন ক্যাথেরিন (রাউড ৭২, চাইল্ড ১৪৫) একটি ইংরেজি লোক গান যা রবিন হুড সম্পর্কে। "রবিন হুড'স চেইজ" এই গানের একটি পরিশিষ্ট (সিক্যুয়েল) হিসেবে কাজ করে।
রবিন রানী ক্যাথরিনের সাথে বন্ধুত্বকরে। একদিন রাজা হেনরি একটি বড় বাজি রাখেন যে তার তিরন্দাজদের কেউ হারাতে পারবে না। তখন রানী রবিন ও তার লোকদের ডাকেন, তারা ছদ্মবেশে লন্ডনে আসে। রবিনের তিরন্দাজরা জয়ী হয় এবং তাদের পরিচয় প্রকাশ করে। রাজা প্রতিশ্রুত ছিলেন যে তিনি রানীর তিরন্দাজদের প্রতি ক্রুদ্ধ হবেন না। তাই তিনি রবিনকে তার অপরাধী দল থেকে বেরিয়ে রাজকীয় আদালতে যোগ দেওয়ার প্রস্তাব দেন (প্রধান সংস্করণে), কিন্তু রবিন তা প্রত্যাখ্যান করে।
গানের শিরোনামে উল্লেখিত রানী ক্যাথরিন সুনির্দিষ্টভাবে চিহ্নিত নন, এবং নামের বানানও স্পষ্ট নয়। ১৮ শতকের মতো সময়ে, মানুষ প্রায়ই তাদের নাম বিভিন্নভাবে লিখত। তাই, যদিও রবিন হুডের সময়ে কোনো রানী ক্যাথরিন ছিলেন না। রাজাকে মাঝে মাঝে হেনরি বলা হয়েছে বলে মনে হয় তিনি সম্ভবত ক্যাথরিন ডি ভ্যালোইস হতে পারেন, যিনি ফরাসি রাজকন্যা এবং রাজা হেনরি পঞ্চমের স্ত্রী ছিলেন, অথবা ক্যাথরিন অব আরাগন হতে পারেন, যার ফলে গল্পটি হেনরি অষ্টমের সময়ে স্থাপন করা যেতে পারে।
হাওয়ার্ড পাইল এই কাহিনীটি "দ্য মেরি অ্যাডভেঞ্চারস অব রবিন হুড"-এ অন্তর্ভুক্ত করেন। কিন্তু ইতিহাসগতভাবে সামঞ্জস্যপূর্ণ করতে এটি এলেনর অব অ্যাকুইটেন এবং |হেনরি দ্বিতীয়র মধ্যে বাজি হিসেবে পরিণত করেন। অন্যান্যরা তাঁকে অনুসরণ করে এই প্রতিস্থাপনটি করেছেন।
স্মৃতি মুরারকা

স্মৃতি মুরারকা হলেন একজন ভারতীয় সমাজকর্মী, যিনি হাতে বোনা কাপড় শিল্পকে পুনরুজ্জীবিত করছেন এবং মানসিক স্বাস্থ্যের উন্নতির চেষ্টা করেন। ২০১৯ সালে আন্তর্জাতিক নারী দিবসে ভারতের রাষ্ট্রপতি তাঁকে "নারী ক্ষমতায়নের জন্য" নারী শক্তি পুরস্কারে ভূষিত করেন।
স্মৃতি মুরারকা ওয়েলহ্যাম গার্লস স্কুল, সোফিয়া কলেজ ফর উইমেন এবং কলকাতার লরেটো কলেজে পড়াশোনা করেছেন, লরেটো কলেজে তিনি ইতিহাস এবং রাষ্ট্রবিজ্ঞান নিয়ে পড়াশোনা করেছেন। তাঁর পরিবার শিল্প সংগ্রহ করত। তাঁর মা বারাণসীতে ভারততত্ত্ব, ধর্ম এবং সাংস্কৃতিক স্টাডিজের উপর বিশেষজ্ঞ একটি জাতীয় ইনস্টিটিউট তৈরি করেছিলেন। কাশিতে তিনি এমন তাঁতশিল্পীদের দেখা পেয়েছিলেন, যাঁদের হস্তশিল্প জাত পণ্য বিক্রির জন্য ক্রেতা খুঁজে পাওয়া খুব দুরূহ হচ্ছিল। 
১৯৯৮ সালে স্মৃতি মুরারকা "তন্তুভি" নামে একটি ব্র্যাণ্ড শুরু করেন। এই শিল্পের পতন সত্ত্বেও তিনি আশা করেছিলেন তাঁদের কাজ বিক্রি হবে। তন্তুভি একটি সংস্কৃত শব্দ যার অর্থ "তাঁতি"। তিনি তন্তুভিকে তাঁর তৃতীয় সন্তান হিসেবে বিবেচনা করতেন এবং যে ৮০-১০০ জন তাঁতির সাথে তিনি কাজ করেন, তাদের তৈরি কাজ তাঁর সপ্তাহের ছয় দিনই জুড়ে থাকে।
স্মৃতি অনুভব করলেন যে তাঁর ব্যবসা পরিচালনার পদ্ধতিতে উন্নতি করতে হবে। তিনি জানতেন যে হাতে বোনা পণ্যগুলি ব্যয়বহুল, কিন্তু তিনি দেখেছিলেন যে সেগুলি গুণমানে অতুলনীয়। কিন্তু বাস্তবিক পক্ষে এই শিল্পটি "একটি সুতোর ডগায় ঝুলছিল"। আগে ডিলাররা কাপড়টি খুব সস্তায় কিনে নিত, তারপর সেটি চড়া দামে বিক্রি করত। তিনি এমন একটি মডেল তৈরি করলেন যেখানে তাঁতিরা লাভের ন্যায্য অংশ পাবেন। তিনি এমন শাড়ি তৈরিতে মনোনিবেশ করার সিদ্ধান্ত নেন যা প্রায় ৫০,০০০ টাকায় বিক্রি হবে।
তাঁকে ২০১৯ সালে নারী শক্তি পুরস্কার প্রদান করা হয়। "২০১৮" সালের কাজের ভিত্তিতে, রাষ্ট্রপতি ভবনে ভারতের রাষ্ট্রপতি কর্তৃক পুরস্কারটি প্রদান করা হয়েছিল। প্রধানমন্ত্রী নরেন্দ্র মোদী উপস্থিত ছিলেন। স্মৃতি মুরারকা মানসিক স্বাস্থ্যের সাথে সম্পর্কিত মনোৎসব ফাউণ্ডেশনের একজন ট্রাস্টি।
তিনি শিল্পপতি গৌতম আর মুরারকার সাথে বিবাহবন্ধনে আবদ্ধ হয়েছেন।
তেলেঙ্গানার মসজিদের তালিকা

এটি তেলেঙ্গানার মসজিদগুলির তালিকা এবং তালিকাটি ১৪ শতক থেকে শুরু। এই অঞ্চলের প্রাচীনতম মসজিদ ওয়ারঙ্গল অবরোধ (১৩২৩) কাকাতীয়ে রাজ্যের পরাজয়ের পর প্রতিষ্ঠিত স্বল্পস্থায়ী দিল্লি সালতানাত এর শাসনামলে নির্মিত হয়েছিল। এগুলি প্রায়শই অপবিত্র হিন্দু মন্দিরের ধ্বংসাবশেষ দিয়ে নির্মিত হয়েছিল, যেমন দেভাল মসজিদ। বেশিরভাগ মসজিদ তেলেঙ্গানার রাজধানী শহর হায়দ্রাবাদে অবস্থিত।
১৫১৮ সালে, কুলি কুতুব-উল-মুলক কুতুব শাহি রাজবংশ প্রতিষ্ঠা করেন এবং গোলকোন্ডা দুর্গটি পুনর্নির্মাণ করেন। তিনি জামে মসজিদও তৈরি করেন এবং এটি হায়দ্রাবাদের প্রাচীনতম টিকে থাকা মসজিদ। ধারাবাহিক কুতুব শাহি শাসকরা এই সময়ে বিকশিত স্বতন্ত্র শৈলীতে নির্মিত বেশ কয়েকটি বিস্তৃত মসজিদের নির্মাণকে পৃষ্ঠপোষকতা করতেন।
মুহাম্মদ কুলি কুতুব শাহ ১৫৯১ সালে হায়দ্রাবাদ শহর প্রতিষ্ঠা করেন এবং এটি গোলকোন্ডাকে অন্তর্ভুক্ত করার জন্য বৃদ্ধি পায়। তিনি শহরের কেন্দ্রবিন্দু হিসাবে চার মিনার এবং মক্কা মসজিদ নির্মাণ করেন। এটি ১০,০০০ মুসল্লি ধারণ ক্ষমতা সম্পন্ন শহরের বৃহত্তম মসজিদ। ১৭ শতকের তোলি মসজিদ-এর অলঙ্করণে হিন্দু প্রভাব দেখা যায়। কুতুব শাহি আমলের অন্যান্য মসজিদের মধ্যে রয়েছে খায়রাতাবাদ, হায়াতনগর এবং মুশিরবাদের মসজিদ।
সংক্ষিপ্ত মুঘল শাসনের পর ১৭২৪ থেকে ১৯৪৮ সালের মধ্যে হায়দ্রাবাদের নিজামরা আধুনিক তেলেঙ্গানা শাসন করেন। এই সময়ের কিছু মসজিদ যেমন আফজল গুঞ্জ মসজিদ এবং চৌকের মসজিদ, কুতুব শাহি শৈলীর স্মরণ করিয়ে দেয়। পরবর্তী মসজিদগুলি আরও বিশ্বজনীন প্রভাব দেখায়, যেমন স্প্যানিশ মসজিদ যেটি মুরিশ স্থাপত্য থেকে অঙ্কিত।
বাগদাদের মসজিদের তালিকা

ইরাকের বাগদাদ একসময় আব্বাসিদ খিলাফতের রাজধানী এবং ইসলামী অগ্রগতির কেন্দ্র ছিল। এটি বিভিন্ন বংশকালীন পর্যায় থেকে বাগদাদের মসজিদগুলির তালিকা। আজ বাগদাদে ৯১২টি সমাবেশ মসজিদ রয়েছে, যেখানে শুক্রবারের নামাজ আদায় করা হয় এবং ১৪৯টি ছোট মসজিদ রয়েছে, যেখানে শুধুমাত্র নিয়মিত প্রতিদিনের নামাজ আদায় করা হয়।
কায়রোর মসজিদের তালিকা

কায়রোতে বিশ্বের ইসলামিক স্থাপত্যের ঐতিহাসিক স্মৃতিস্তম্ভগুলোর অন্যতম বৃহৎ সমাবেশ রয়েছে। এর মধ্যে বিভিন্ন ঐতিহাসিক যুগের মসজিদ এবং ইসলামিক ধর্মীয় কমপ্লেক্স অন্তর্ভুক্ত। অনেক ভবন প্রাথমিকভাবে মসজিদ না হয়ে মাদ্রাসা, খানকাহ বা এমনকি মাজার হিসেবে মনোনীত হয়েছিল। তবুও আজ না হলেও কোনো না কোনো সময়ে উপাসনা বা প্রার্থনার স্থান হিসেবে কাজ করেছে।
উল্লিখিত:
সাধারণ:
জেরুজালেমের মসজিদের তালিকা

এটি জেরুজালেমের মসজিদের তালিকা।
জেরুজালেম, খ্রিস্টান ও ইহুদিদের কাছে সর্বাপেক্ষা পবিত্র শহর হিসেবে বিবেচিত এবং মুসলিম আরবদের দ্বারা দখলকৃত প্রথম শহরগুলোর অন্যতম ছিল। পাথরের গম্বুজ বিশ্বে সংরক্ষিত সবচেয়ে পুরাতন ইসলামী স্থাপত্য। এই শহরে এখনও অনেক মসজিদ বিদ্যমান। এর মধ্যে আল-আকসা মসজিদ অন্যতম, যেটি প্রায় এক বছর প্রথম কিবলা হিসেবে ব্যবহৃত হয়েছিল।
রবিন হুড অ্যান্ড বিশপ অফ হেয়ারফোর্ড

রবিন হুড অ্যান্ড বিশপ অফ হেয়ারফোর্ড হল চাইল্ড ব্যালাড ১৪৪ (রাউড ২৩৩৮)।
রবিন হুড জানতেন যে বিশপ আসছেন। তিনি তার লোকদের দিয়ে একটি হরিণ শিকার করিয়ে, নিজে এবং ছয়জনকে রাখালের পোশাক পরিয়ে রাস্তার পাশে হরিণটি রেখে দেন। বিশপ তাদের ফাঁসিতে ঝোলানোর হুমকি দেন। রবিন তার শিঙে ফুঁক মেরে তার লোকদের ডেকে আনেন, বিশপকে তাদের সাথে খাবার খেতে বাধ্য করেন, এবং তাকে লুট করেন বা গির্জায় প্রার্থনা করতে বাধ্য করেন।
এই ব্যালাডটি ১৭৯১ সালে লন্ডনের সি. শেফার্ড দ্বারা একটি ব্রডসাইড ব্যালাড হিসাবে প্রকাশিত হয়। এটি উইলিয়াম চ্যাপেল সম্পাদিত এবং ১৮৪০ সালে প্রকাশিত "এ কালেকশন অব ন্যাশনাল ইংলিশ এয়ারস" গ্রন্থে অন্তর্ভুক্ত হয়।
রবিন হুড অ্যান্ড দ্য গোল্ডেন অ্যারো

রবিন হুড অ্যান্ড দ্য গোল্ডেন অ্যারো (রাউড ৩৯৯৪, চাইল্ড ১৫২) একটি ইংরেজি লোকগীতি, যা রবিন হুড ক্যাননের অংশ। এটি একটি তীরন্দাজ প্রতিযোগিতার গল্প, যেখানে পুরস্কার হিসেবে একটি সোনার (বা রুপার) তীর রাখা হয়। এটি রবিন হুডের গল্পগুলোর মধ্যে প্রথম লিখিত দলিল, যেখানে তার ছদ্মবেশ তাকে শনাক্ত হওয়া থেকে রক্ষা করে।
নটিংহ্যামের শেরিফ রাজা রিচার্ডের কাছে রবিন হুড সম্পর্কে অভিযোগ করে। রাজা ঘোষণা করেন যে শেরিফ তার নিযুক্ত শেরিফ এবং তাকে অবশ্যই রবিনকে ধরতে হবে। শেরিফ একটি তীরন্দাজ প্রতিযোগিতার পরিকল্পনা করে, যেখানে পুরস্কার হিসেবে সোনার ও রুপার মাথাযুক্ত তীর থাকবে। ডেভিড অব ডনকাস্টার এটি একটি ফাঁদ বলে সতর্ক করলেও রবিন প্রতিযোগিতায় অংশ নেওয়ার সিদ্ধান্ত নেয়, তবে মেরি মেনদের ছদ্মবেশে ব্যাপকভাবে অংশ নেওয়ার নির্দেশ দেয়। রবিন ছদ্মবেশে প্রতিযোগিতায় জয়ী হয় এবং শনাক্ত না হয়েই পালিয়ে যায়। লিটল জন-এর পরামর্শে, শেরিফের হলে একটি চিঠি ছুঁড়ে পাঠানো হয়, যাতে আসল সত্য জানানো হয়।
রবিন হুডের কাহিনীগুলিতে বহু তীরন্দাজ প্রতিযোগিতা রয়েছে, তবে অনেকগুলো এই উৎস থেকে উদ্ভূত হয়েছে, যেমন হাওয়ার্ড পাইলের "দ্য মেরি অ্যাডভেঞ্চারস অব রবিন হুড"। অন্যান্য কিছু গল্প এ গেস্ট অব রবিন হুড-এ বর্ণিত পুরনো প্রতিযোগিতার সাথে ঘনিষ্ঠভাবে সম্পর্কিত, যেখানে রবিন ও তার দল চিহ্নিত হয়ে পড়ে এবং লড়াই করে মুক্তি পেতে হয়।
এই কাহিনী ১৯৩৮ সালের চলচ্চিত্র "দ্য অ্যাডভেঞ্চারস অব রবিন হুড"-এ দেখানো হয়, যেখানে প্রিন্স জন, গাই অব গিসবার্ন এবং নটিংহ্যামের শেরিফ রবিনকে ধরার জন্য একটি ফাঁদ তৈরি করে। রবিন প্রতিযোগিতায় জয়ী হয় এবং পুরস্কার হিসেবে লেডি মেরিয়ানের হাত থেকে সোনার তীর গ্রহণ করে। গল্পের পরিবর্তিত রূপ "রবিন অব শেরউড" টেলিভিশন সিরিজের প্রথম পর্বে দেখা যায়, যেখানে পুরস্কার হিসেবে হার্ন দ্য হান্টার-এর রূপার তীর রাখা হয়, যা রবিনকে প্রলুব্ধ করার জন্য ব্যবহার করা হয়। 
এই ঘটনাটি মেল ব্রুকস'র ""-এ ব্যঙ্গাত্মকভাবে উপস্থাপিত হয়েছে, যেখানে প্রতিযোগিতাটি রবিনকে প্রলুব্ধ করে। 
এটি ১৯৭৩ সালের ডিজনির অ্যানিমেটেড চলচ্চিত্র-এও দেখা যায়, যেখানে পুরস্কার ছিল সোনার তীর ও মেড মেরিয়ানের চুম্বন। 
এছাড়াও, এটি "" ভিডিও গেমে অন্তর্ভুক্ত রয়েছে, যেখানে রবিন হুড চরিত্র হিসেবে খেলে প্রতিযোগিতায় জয়ী হলে ১৫,০০০ মার্কস মূল্যের সোনার তীর অর্জন করা যায়, যা সিংহহৃদয় রিচার্ডকে বিদেশের কারাগার থেকে মুক্ত করার জন্য মুক্তিপণ হিসেবে ব্যবহৃত হয়। 
এই ঘটনা "ডক্টর হু"-এর "রোবট অব শেরউড" পর্বেও প্রদর্শিত হয়েছে, যেখানে রবিন এক প্রতিযোগীর তীর দ্বিখণ্ডিত করে, পরে ডক্টর রবিনের তীর দ্বিখণ্ডিত করে।
মাজহার-উল ইসলাম

মাজহার-উল ইসলাম ( ) একজন পাকিস্তানি ছোটগল্পকার এবং ঔপন্যাসিক । তাঁর ছোটগল্পগুলিতে প্রেম, বেদনা, পরমানন্দ, বিচ্ছেদ এবং মৃত্যু পরিলক্ষিত হয়।
তিনি ৪ আগস্ট ওয়াজিরাবাদে জন্মগ্রহণ করেন, যা পাঞ্জাব অঞ্চলের উত্তরাঞ্চলে অবস্থিত। তাঁর পিতা তখন বন বিভাগ দ্বারা সেখানে নিযুক্ত ছিলেন। ১৯৬৭ সালে তাঁর পিতার মৃত্যুর পর, তিনি ইসলামাবাদে চলে যান।
মাজহার উল ইসলামের ছোট গল্পগুলি উর্দু গদ্যের একটি নতুন ধারাকে প্রতিফলিত করে। দক্ষিণ আমেরিকার লেখক গাব্রিয়েল গার্সিয়া মার্কেসের 'যাদুকরী বাস্তবতা' দ্বারা প্রভাবিত হয়ে, তিনি এই শৈলী তার মাতৃভাষায় উপস্থাপন করেন। তার কাজগুলি ইতালীয়, চীনা, জাপানি, ইংরেজি এবং পাকিস্তানের বিভিন্ন আঞ্চলিক ভাষায় অনূদিত হয়েছে।
মাজহার উল ইসলাম পাকিস্তান একাডেমি অব লেটার্স এর মহাপরিচালক, লোক ভারসা এর নির্বাহী পরিচালক এবং ন্যাশনাল বুক ফাউন্ডেশন এর ব্যবস্থাপনা পরিচালক হিসেবে দায়িত্ব পালন করেছেন। তাকে সাহিত্য ক্ষেত্রে রাষ্ট্রপতির 'প্রাইড অফ পারফরম্যান্স' এবং 'ফোক স্টাডিজ পুনর্জীবন' এর জন্য একটি পদক দেওয়া হয়েছে।
আজিজ আহমেদ (লেখক)

আজিজ আহমেদ (১১ নভেম্বর ১৯১৪, ভারতের হায়দ্রাবাদে – ১৬ ডিসেম্বর ১৯৭৮, কানাডার টরন্টোতে) ছিলেন একজন পাকিস্তানি-কানাডিয়ান শিক্ষাবিদ যিনি টরন্টো বিশ্ববিদ্যালয়ে ইসলামিক স্টাডিজের অধ্যাপক হিসেবে কাজ করেছিলেন এবং দক্ষিণ এশিয়ার উপর দৃষ্টি নিবদ্ধ করে ইসলামিক ইতিহাসে তাঁর কাজের জন্য বহুল পরিচিত। এছাড়াও, তিনি একজন বিখ্যাত উর্দু কবি, ঔপন্যাসিক, অনুবাদক, ইকবাল পণ্ডিত এবং সাহিত্য সমালোচক ছিলেন।
মাসুদ হুসাইন খান

মাসুদ হুসাইন খান (২৮ জানুয়ারি ১৯১৯ – ১৬ অক্টোবর ২০১০) ছিলেন একজন বিশিষ্ট ভারতীয় ভাষাবিদ এবং শিক্ষাবিদ। তিনি আলিগড় মুসলিম বিশ্ববিদ্যালয়ের সামাজিক বিজ্ঞানের প্রথম প্রফেসর ইমেরিটাস ছিলেন। এছাড়াও, তিনি জামিয়া মিলিয়া ইসলামিয়ার পঞ্চম উপাচার্য হিসেবে দায়িত্ব পালন করেন।
২০১০ সালের ১৬ অক্টোবর মাসুদ হুসাইন খান আলিগড়ে পারকিনসন রোগে আক্রান্ত হয়ে মৃত্যুবরণ করেন।
মুহাম্মদ উসমান বাট তার সম্পর্কে "মাসুদ হুসাইন খান: আধুনিক ভাষাগত দৃষ্টিকোণ" ("Masud Husain Khan: Jadeed Lisani Tanazur") নামে একটি সমালোচনামূলক প্রবন্ধ লিখেছেন, যেখানে তিনি আধুনিক উর্দু ভাষাতত্ত্বের ক্ষেত্রে মাসুদ হুসাইন খানের অবদান বিশদভাবে আলোচনা করেছেন।
কেন্দ্রীয় ব্যাংকের তালিকা

এটি কেন্দ্রীয় ব্যাংকের একটি তালিকা। এখানে বিশ্বের বিভিন্ন দেশের কেন্দ্রীয় ব্যাংক ও আর্থিক কর্তৃপক্ষের নাম, মুদ্রার নাম এবং প্রতিষ্ঠার সাল উল্লেখ করা হয়েছে। 
এটি কেন্দ্রীয় ব্যাংকের একটি তালিকা। যে দেশগুলি শুধুমাত্র আন্তর্জাতিকভাবে আংশিক স্বীকৃত তাদের একটি তারকাচিহ্ন (*) দিয়ে চিহ্নিত করা হয়েছে।
সূত্র: বিশ্বে বৈদেশিক মুদ্রার মজুদের পরিমাণ, আন্তর্জাতিক মুদ্রা তহবিল
ঊষা সিরোহি

ঊষা সিরোহি (জন্ম: ১ জানুয়ারী ১৯৫২) হলেন ভারতীয় জনতা পার্টির একজন রাজনীতিবিদ যিনি বুলন্দশহর বিধানসভা কেন্দ্র থেকে ১৭তম উত্তরপ্রদেশ বিধানসভার সদস্য (মার্চ ২০১৭–মার্চ ২০২২) হিসেবে দায়িত্ব পালন করেছেন। তিনি বীরেন্দ্র সিং সিরোহির বিধবা স্ত্রী। তিনি ১৯৭১ সালের ৭ জুন তাকে বিয়ে করেন। ২০২০ সালের উপ-নির্বাচনে তিনি ৮৬,৮৭৯ ভোট পেয়েছিলেন এবং ২১,৭০২ ভোটের ব্যবধানে নিকটতম প্রতিদ্বন্দ্বী মোহাম্মদ ইউনুসকে পরাজিত করেছিলেন।
দিব্যা দেশমুখ

দিব্যা দেশমুখ (জন্ম ৯ ডিসেম্বর ২০০৫) একজন ভারতীয় দাবা খেলোয়াড় যিনি মহিলা গ্র্যান্ডমাস্টার এবং আন্তর্জাতিক মাস্টার খেতাব অর্জন করেছেন। তিনি অলিম্পিয়াডে তিনবার স্বর্ণপদক বিজয়ী। দিব্যা এশিয়ান চ্যাম্পিয়নশিপ, বিশ্ব জুনিয়র চ্যাম্পিয়নশিপ এবং বিশ্ব যুব প্রতিযোগিতায়ও একাধিক স্বর্ণপদক জিতেছেন।
দিব্যা নাগপুরে একটি মারাঠি পরিবারে জন্মগ্রহণ করেন। তার পিতা-মাতা, জিতেন্দ্র দেশমুখ এবং নম্রতা দেশমুখ দুজনেই ডাক্তার। তিনি ভবনস ভগবানদাস পুরোহিত বিদ্যা মন্দির থেকে তার প্রাথমিক শিক্ষা লাভ করেন। 
দিব্যা ২০২১ সালে ভারতের ২১তম মহিলা দাবা গ্র্যান্ডমাস্টার হন। তিনি ২০২২ সালে মহিলা ভারতীয় দাবা চ্যাম্পিয়নশিপ জেতেন। তিনি ২০২২ সালের দাবা অলিম্পিয়াডে একটি ব্যক্তিগত ব্রোঞ্জ পদকও জেতেন। তিনি স্বর্ণপদক বিজয়ী ফিদে অনলাইন দাবা অলিম্পিয়াড ২০২০ দলেরও সদ্যস্যা ছিলেন। ২০২৪ সালের ডিসেম্বর পর্যন্ত, তিনি ছিলেন ভারতের দ্বিতীয় স্থান অধিকারী মহিলা দাবা খেলোয়াড়।
২০২৩ সালে, আলমাটিতে তিনি এশিয়ান মহিলা দাবা চ্যাম্পিয়নশিপ জেতেন। এরপর তিনি টাটা স্টিল ইন্ডিয়া পরিচালিত দাবা প্রতিযোগিতায় মহিলাদের র‍্যাপিড বিভাগে প্রথম স্থান অর্জন করেন, যদিও তিনি সর্বনিম্ন স্থানের অধিকারী ছিলেন। ঐ প্রতিযোগিতায় তিনি হারিকা দ্রোণাভাল্লি, ভান্তিকা আগরওয়াল, কোনেরু হাম্পি, সাভিথা শ্রী বি, ইরিনা ক্রুশ এবং নিনো বাতসিয়াশভিলিকে পরাজিত করেন, মহিলা বিশ্ব চ্যাম্পিয়ন জু ওয়েঞ্জুন এবং আন্না উশেনিনার সাথে ড্র করেন এবং পোলিনা শুভালোভার কাছে একমাত্র পরাজিত হন।
২০২৪ সালের মে মাসে, দিব্যা শারজা চ্যালেঞ্জার্স প্রতিযোগিতায় বিজয়ী হন। এই বড় মুক্ত প্রতিযোগিতায় জয়ের ফলে তিনি পরের বছর শারজা মাস্টার্সে স্থান পান। ঐ বছর জুন মাসে তিনি ২০২৪ সালের ফিদে অনুর্ধ ২০ বিশ্ব বালিকা দাবা চ্যাম্পিয়ন হন। তিনি চতুর্থ ভারতীয় হিসেবে বিশ্ব জুনিয়র গার্লস খেতাব জিতেছেন। তাঁর আগে ২০০১ সালে কোনেরু হাম্পি, ২০০৮ সালে হারিকা দ্রোণাভল্লি এবং ২০০৯ সালে সৌম্য স্বামীনাথন এই খেতাব জিতেছেন। এই প্রতিযোগিতার চূড়ান্ত পর্যায়ে তিনি পাঁচ ঘন্টার ম্যারাথন লড়াইয়ে বুলগেরিয়ার তৃতীয় বাছাই বেলোস্লাভা ক্রাস্তেভাকে পরাজিত করে সম্ভাব্য ১১ পয়েন্টের মধ্যে ১০ পয়েন্ট অর্জন করে স্বর্ণপদক জিতে নেন।
২০২৪ সালের সেপ্টেম্বরে দিব্যা ৪৫তম দাবা অলিম্পিয়াড ২০২৪এ দলীয় স্বর্ণপদকের পাশাপাশি ব্যক্তিগত স্বর্ণপদকও জেতেন।
বিজামা যাদব

বিজামা যাদব একজন ভারতীয় রাজনীতিবিদ। তিনি প্রয়াত নেতা জওহর যাদবের (পণ্ডিত) বিধবা। তিনি ২০২২ সালের উত্তরপ্রদেশ বিধানসভা নির্বাচনে সমাজবাদী পার্টির সদস্য হিসেবে প্রতাপপুর থেকে নির্বাচিত হয়েছেন।
তার স্বামী জওহর যাদব ওরফে পণ্ডিত, যিনি তৎকালীন এলাহাবাদের ঝুনসি বিধানসভা আসন থেকে সমাজবাদী পার্টির সদস্য হিসেবে টানা দ্বিতীয় মেয়াদে বিধানসভার সদস্য নির্বাচিত হয়েছিলেন। একজন শক্তিশালী নেতা হিসেবে নিজেকে প্রতিষ্ঠিত করে, জওহর যাদব ওরফে পণ্ডিত মুলায়ম সিং যাদবের বিশেষ লোকদের একজন হয়ে ওঠেন। ধীরে ধীরে তিনি মদের ব্যবসায় এবং যমুনা গঙ্গা অববাহিকা থেকে মোরাং বালি খননের কাজে হাত দেন। সেখানে কারওয়ারিয়া পরিবারের সাথে তার একটি গ্যাং যুদ্ধ হয় । ১৯৯৫ সালের জুন মাসে মুলায়ম সিং যাদবের নেতৃত্বাধীন উত্তরপ্রদেশের সরকার পতন ঘটে। জওহর যাদব ওরফে পণ্ডিতের বালু মোরাংয়ের ব্যবসায় কারওয়ারিয়া পরিবার বিরাট ক্ষতির সম্মুখীন হচ্ছিল। কারণ তাদের ব্যবসায় জওহর যাদব পণ্ডিতের সাথে তীব্র প্রতিযোগিতা চলছিল। ১৯৯৬ সালে বিধানসভা ভেঙে দেওয়ার পর বিধায়ক হিসেবে তাঁর যে নিরাপত্তা ছিল তা প্রত্যাহার করা হয়। তিনি সরকারের কাছে বেশ কয়েকবার সুরক্ষার জন্য অনুরোধ করেছিলেন কিন্তু সরকার তা উপেক্ষা করেছিল। ১৯৯৬ সালের ১৩ আগস্ট মঙ্গলবার, যখন তিনি ত্রিবেণী সঙ্গমে হনুমানজির দর্শন করতে যাচ্ছিলেন, তখন তাকে একে-৪৭ রাইফেল দিয়ে আক্রমণ করে হত্যা করা হয়। কারওয়ারিয়া পরিবার জওহর যাদব ওরফে পণ্ডিতের বালু মোরাংয়ের ব্যবসায় বিশাল ক্ষতির সম্মুখীন হচ্ছিল কারণ তাদের ব্যবসায় জওহর যাদব পণ্ডিতের সাথে তীব্র প্রতিযোগিতা ছিল। কারওয়ারিয়া পরিবারের বিরুদ্ধে খুনের অভিযোগ আনা হয়। স্বামীর হত্যার পর, বিজামা যাদব রাজনীতিতে আসেন এবং ১৯৯৬ এবং ২০০২ সালের বিধানসভা নির্বাচনে ঝুসি বিধানসভা কেন্দ্র থেকে টানা দুইবার সমাজবাদী পার্টির টিকিটে বিধায়ক নির্বাচিত হন। ২০০৭ এবং ২০১৭ সালের বিধানসভা নির্বাচনে তিনি পরাজিত হন। ২০১২ এবং ২০২২ বিধানসভা নির্বাচনে তিনি প্রতাপপুর বিধানসভা কেন্দ্র থেকে বিধায়ক নির্বাচিত হন।
বিজামা যাদবের এক মেয়ে এবং এক ছেলে রয়েছে। মেয়ের নাম জ্যোতি যাদব যিনি প্রয়াগরাজের ফুলপুর ব্লকের ব্লক প্রধান ছিলেন এবং ছেলে দেবেন্দ্র প্রতাপ সিং যাদব ওরফে গোলু প্রয়াগরাজ পৌর কর্পোরেশনের একজন সম্মানসূচক কাউন্সিলর ছিলেন।
ইবনে হাবিব

ইবনে হাবিব ছিলেন এক বিশিষ্ট মুসলিম পণ্ডিত, ঐতিহাসিক ও ফকিহ। তিনি ইসলামী আইন, ইতিহাস ও জ্ঞানচর্চায় গুরুত্বপূর্ণ অবদান রেখেছেন। তাঁর পুরো নাম ছিল আবু মারওয়ান আবদুল মালিক ইবনে হাবিব ( ) (১৮০-২৩৮ হিজরি ) (৭৯৬-৮৫৩ খ্রিস্টাব্দ)। তিনি আন্দালুসে (বর্তমান স্পেন) জন্মগ্রহণ করেন। তিনি নবম শতাব্দীর একজন আন্দালুসীয় বহুবিদ্যাবিদ্যায় পারদর্শীদের একজন ছিলেন। ইসলামী সভ্যতার স্বর্ণযুগে তিনি জ্ঞানের বিভিন্ন শাখায় দক্ষতা অর্জন করেন। তাঁর আগ্রহের বিষয় ছিল চিকিৎসা, ফিকহ, ইতিহাস, ব্যাকরণ এবং বংশতালিকা। তিনিই প্রথম ব্যক্তি যিনি আল-আন্দালুসে চিকিৎসাবিদ্যার উপর একটি বই লিখেছিলেন বলে জানা গেছে। তাঁর ব্যতিক্রমী জ্ঞানের কারণে তিনি "স্পেনের পণ্ডিত" হিসেবে পরিচিতি লাভ করেন। 
আবু মারওয়ান আব্দুল মালিক ইবনে হাবিব ৭৯০ খ্রিস্টাব্দে জন্মগ্রহণ করেন হিসন ওয়াত নামক গ্রামে। গ্রামটি বর্তমানে গ্রানাডা শহরের কাছে হুয়েতর ভেগা নামে পরিচিত। তিনি আরব গোত্র বনু সুলায়মের বংশধর বলে দাবি করতেন। তাই তিনি আল-সুলামি নিসবা গ্রহণ করেন। তার পিতা ছিলেন একজন উট্টার (ঔষধ বিক্রেতা বা সুগন্ধি ব্যবসায়ী), এবং ইবনে হাবিবও তার পিতার সাথে ঔষধ ব্যবসায় কাজ করতেন। তিনি প্রথমে এলভিরায় পড়ালেখা শুরু করেন এবং পরে কর্দোবা শহরে শিক্ষা চালিয়ে যান, যেটি তখন উমাইয়া আমিরাতের রাজধানী ছিল। ৮২২ সালের মার্চ মাসে ইবনে হাবিব তার পিতার আর্থিক সহায়তায় মক্কায় হজ পালন করতে যান। হজ্জ পালনের পর তিনি মদিনা ও মিশরে মালিকি ফিকহ অধ্যয়নের জন্য অবস্থান করেন। সেখানে তিনি ইবনে আব্দুল হাকাম এবং আবদুল্লাহ ইবনে আল-মুবারকের অধীনে পড়াশোনা করেন। ইবনে হাবিব ৮৫৩ সালে অসুস্থতার পর মারা যান এবং কর্ডোবার উম্মে সালামা কবরস্থানে তাকে দাফন করা হয়। তিনি দুই পুত্র :মুহাম্মদ ও উবাইদ আল্লাহ এবং একটি নাম না জানা কন্যাও রেখে গেছেন।
তিনি অনেক বই লিখেছেন। ইবনে ফারহুন এবং আল-মাক্কারির মতো লেখকরা তাকে এক হাজারেরও বেশি বই রচনা লিখেছেন বলে মনে করেন। তবে এটি বিতর্কের জন্ম দিয়েছে এবং কিছু লেখক এই বিষয়ে ভিন্নমত পোষণ করেছেন।
নাজীবা খান জীনাত

নাজীবা খান জীনাত একজন ভারতীয় রাজনীতিবিদ। তিনি ভারতের উত্তরপ্রদেশের ষোড়শ বিধানসভার সদস্য ছিলেন। তিনি সমাজবাদী পার্টির সদস্য হিসেবে উত্তরপ্রদেশের পটিয়ালি নির্বাচনী এলাকার প্রতিনিধিত্ব করেছেন।
নাজীবা খান জিনাত কাশগঞ্জ জেলায় জন্মগ্রহণ করেন। তিনি স্নাতক ডিগ্রিধারী (শিক্ষাপ্রতিষ্ঠান জানা নেই)।
নাজীবা খান জীনাত এক মেয়াদের জন্য বিধায়ক ছিলেন। তিনি পটিয়ালি নির্বাচনী এলাকার প্রতিনিধিত্ব করেন এবং সমাজবাদী পার্টির রাজনৈতিক দলের সদস্য।
ক্লোরুরাস জেনাজোনাটাস

ক্লোরুরাস জেনাজোনাটাস, যা সিনাই প্যারটফিশ নামেও পরিচিত, হল সামুদ্রিক রশ্মি-পাখনাযুক্ত মাছের একটি প্রজাতি, যা স্কারিডে পরিবারের একটি প্যারটফিশ।
এই প্রজাতির প্রধান আবাসস্থল হল পশ্চিম ভারত মহাসাগর, লোহিত সাগর এবং এডেন উপসাগর এবং আকাবা উপসাগর । 
এই প্রজাতিটি মিশর, সোমালিয়া, প্যালেস্টাইন, জর্ডান এবং সৌদি আরবে পাওয়া যায়। 
এই প্রজাতির সর্বোচ্চ দৈর্ঘ্য .
এই প্রজাতিটি প্রাচীরের ঢালে বাস করে এবং বেন্থিক শৈবাল খায়।
শকুন্তলা দেবী (উত্তরপ্রদেশের রাজনীতিবিদ)

শকুন্তলা দেবী হলেন উত্তরপ্রদেশের একজন ভারতীয় রাজনীতিবিদ। তিনি ২০১২ থেকে ২০১৭ সাল পর্যন্ত শাহজাহানপুর জেলার পোওয়ায়ান বিধানসভা কেন্দ্র থেকে ভারতের উত্তরপ্রদেশের ষোড়শ বিধানসভার সদস্য ছিলেন। তিনি সমাজবাদী পার্টির প্রতিনিধিত্ব করেছেন।
শকুন্তলা দেবী শাহজাহানপুরে দীননাথের ঘরে জন্মগ্রহণ করেন। তিনি ছত্রিপতি শিবাজি ইন্টার যোগী থের কলেজে অষ্টম শ্রেণী পর্যন্ত পড়াশোনা করেছেন। তিনি ১৯৮৭ সালে মিথলেশ কুমারকে বিয়ে করেন। তাদের দুই ছেলে এবং এক মেয়ে।
শকুন্তলা দেবী এক মেয়াদে বিধায়ক ছিলেন। তিনি পোয়ায়ান নির্বাচনী এলাকার প্রতিনিধিত্ব করেছেন। তিনি সমাজবাদী পার্টি রাজনৈতিক দলের সদস্য।
২০০৮ টিএস২৬

২০০৮ সালের টিএস হল পৃথিবীর কাছাকাছি একটি ছোট অ্যাপোলো গ্রহাণু যা দূরে পৃথিবীর খুব কাছে এসেছিল। ৯ অক্টোবর ২০০৮ তারিখে। এর গড় ব্যাসার্ধ মাত্র ৪৯ সেন্টিমিটার, যা এটিকে সৌরজগতের সবচেয়ে ক্ষুদ্রতম গ্রহাণুগুলির মধ্যে একটি করে তোলে।
ইবনে আল বারাক আল আন্দুলসি

আবু আল-কাসিম মুহাম্মদ বিন আলী বিন মুহাম্মদ আল-হামদানী আল-ওয়াদি আশি, যিনি ইবনে আল-বারাক আল-আন্দালুসি (আরবি: ابن البراق الأندلسي) নামেও পরিচিত। ইবনে আল বারাক (১১৪৫ - ১৪ জুন ১২০০) (৫৩৯ - ১ রমজান ৫৯৬) একজন মুসলিম পণ্ডিত এবং দ্বাদশ শতাব্দী/ ষষ্ঠ হিজরী শতাব্দীর একজন আন্দালুসীয় আরব কবি ছিলেন। তিনি ওয়াদি আশ (গুয়াদিক্স) নামক স্থানে জন্মগ্রহণ করেন এবং সেখানেই বড় হন। তিনি বহু পণ্ডিতের কাছ থেকে জ্ঞান সংগ্রহ করেন। আমির ইবনে মারদানিশ তার ওপর রাগ করে তাকে মুরসিয়া এবং পরে ভ্যালেন্সিয়ায় নির্বাসনে পাঠান। তিনি একজন হাদিস বিশারদ, আইনবিদ ছিলেন। তিনি চিকিৎসাবিজ্ঞান ও জ্যোতির্বিজ্ঞানে আগ্রহী ছিলেন। তার বেশ কয়েকটি বই এবং কবিতা রয়েছে।
আবু আল-কাসিম মুহাম্মাদ ইবনে আলী ইবনে মুহাম্মাদ ইবনে ইবরাহিম ইবনে মুহাম্মাদ আল-হামদানি আল-ওয়াদি আশি ৫২৯ হিজরি বা ১১৪৫ খ্রিস্টাব্দে ওয়াদি আশ (গুয়াদিক্স)-এ জন্মগ্রহণ করেন। তার জীবন সম্পর্কে খুব বেশি তথ্য জানা যায় না। মনে হয় তিনি তরুণ বয়সে একজন সুফি বা আধ্যাত্মিক ব্যক্তি ছিলেন। বলা হয়, আমির ইবনে মারদানিশ তার ওপর ক্রুদ্ধ হয়ে তাকে নির্বাসনে পাঠান এবং মুরসিয়া ও ভ্যালেন্সিয়ায় থাকতে বাধ্য করেন। ইবনে সাদ ৫৭১ হিজরি বা ১১৭৬ খ্রিস্টাব্দে মারা গেলে ইবনে আল-বারাক তার জন্মস্থানে ফিরে আসেন। তিনি ৫৯৬ হিজরির ১ রমজান বা ১৪ জুন ১২০০ খ্রিস্টাব্দে মৃত্যুবরণ করেন এবং তার জন্মস্থানে সমাহিত হন।
আবুল কাসিম ইবনে আল বারাক ছিলেন একজন বর্ণনাকারী, মুখস্থকারী, বর্ণনায় বিশেষজ্ঞ এবং একজন আইনজ্ঞ ছিলেন। তিনি চিকিৎসাবিজ্ঞান এবং জ্যোতির্বিজ্ঞানেও পারদর্শী ছিলেন।
তিনি আবু বাহর ইউসুফ বিন আহমাদ, আবু বকর বিন জারকুন, ইবনে কায়দ, ইবনে ইবরাহিম বিন আল-মাল, ইবনে আল-নামা এবং তার সঙ্গীদের সম্পর্কে বর্ণনা করেছেন। মারাকেশে তিনি ওয়ালিদ বিন মুওয়াফফাক, আবু আব্দুল্লাহ বিন ইউসুফ বিন সা’আদার সঙ্গে দেখা করেন এবং ছয় বছরেরও বেশি সময় তার সঙ্গে থাকেন। তিনি ইবনে আল-উমরিসি, আবু আল-আব্বাস বিন ইদরিস, আল-খাররুবি প্রমুখের সঙ্গেও সাক্ষাৎ করেন এবং তাঁদের তিলাওয়াত করে শোনান। তিনি নিজের স্মৃতিশক্তি প্রদর্শনের জন্য ইবনে মাদি’, আবু আলী বিন আরব, আবু আল-কাসিম বিন হুবাইশ, ইবনে আব্দুল-জব্বার, আবু মুহাম্মাদ বিন সাহল আল-জারির, আশের কাসিম বিন দাহমান, আবু ইউসুফ বিন তালহা, আবু বকর ইবনে আল-আরাবি, ইবনে খায়র, ইবনে মান্দালা, ইবনে তামারা, আবু আল-হাসান শুরাইহ, ইবনে হুদাইল, ইউনুস ইবনে মুগাইথ, আবু জালিল মুফাররেজ ইবনে সালামা, আবু আব্দুল্লাহ হাফিদ মক্কি, আবু আব্দ আল-রহমান ইবনে মুসায়েদ, আবু আমের মুহাম্মাদ ইবনে আহমাদ আল-সালমি, আবু আল-কাসিম ইবনে বাশকোয়াল, আবু মুহাম্মাদ ইবনে উবায়দুল্লাহ, আবু মারওয়ান আল-বায়াদি, ইবনে কাজমান এবং আবু আল-ওয়ালিদ ইবনে হাজ্জাজের সামনে উপস্থিত হন।
তার ছেলে আবু আল-কাসিম তার সম্পর্কে এবং আবু আল-হাসান বিন মুহাম্মাদ বিন বাকি আল-ঘাসানি, আবু আব্দুল্লাহ মুহাম্মাদ বিন ইয়াহিয়া আল-সুকারি প্রমুখের সম্পর্কে বর্ণনা করেছেন।
ইবনে আল-বারাক ছিলেন একজন প্রখর লেখক এবং তৎক্ষণাৎ রচনায় তুখোড়। তার গদ্য এতটাই চমৎকার ছিল যে ইবনে খায়রা আল-মুয়াইনি বলেছিলেন, “আমি জীবনে তার চেয়ে দ্রুত কাউকে লেখা রচনা করতে দেখিনি"। তিনি আইনশাস্ত্রের চেয়ে সাহিত্যে বেশি বিখ্যাত ছিলেন। তিনি ‘ওয়াশাহ’ নামে এক ধরনের আরবি কবিতা লিখেছেন এবং প্রায় ৪০০টি কবিতা রচনা করেছেন। তিনি মুহাম্মদের প্রশংসায় অনেক "বাদিয়াত" (আরবি কবিতার আরেকটি রূপ) রচনা করেছিলেন।
স্নেহলতা নাথ

স্নেহলতা নাথ (জন্ম: ২৭শে ডিসেম্বর ১৯৬৫) হলেন একজন ভারতীয় কর্মী যিনি নীলগিরির (নীলগিরি পর্বতমালা, উত্তর-পশ্চিম তামিলনাড়ু, দক্ষিণ কর্ণাটক এবং দক্ষিণ ভারতের পূর্ব কেরালায় পশ্চিমঘাট পর্বতমালার একটি অংশ) সাথে তাঁর কাজের জন্য পরিচিত। তিনি জমনালাল বাজাজ পুরস্কার এবং নারী শক্তি পুরস্কারের প্রাপক।
স্নেহলতা নাথ ১৯৯৩ সালে প্রতিষ্ঠিত কিস্টোন ফাউণ্ডেশনের প্রতিষ্ঠাতা পরিচালক ছিলেন। এই ফাউণ্ডেশন নীলগিরি অঞ্চলের মানুষের দারিদ্র্য মোকাবিলায় কাজ করেছে। এই ফাউণ্ডেশনটি কোটাগিরিকে কেন্দ্র করে কাজ করে।
১৯৯৮ সালে, তিনি নন-টিম্বার ফরেস্ট প্রোডাক্টস - এক্সচেঞ্জ প্রোগ্রামের সহ-প্রতিষ্ঠা করেন এবং ২০ বছরেরও বেশি সময় ধরে এর ভারতীয় অফিসের সাথে সমন্বয় সাধন করেছেন।
অরণ্য থেকে সংগৃহীত উদ্ভিদ উপাদানগুলির জন্য একটি স্থিতিশীল এবং ন্যায্য বাণিজ্য ব্যবস্থা তৈরি করার উদ্দেশ্যে ২০০৮ সালে ফেয়ারওয়াইল্ড ফাউণ্ডেশনটি প্রতিষ্ঠিত হয়েছিল। স্নেহলতা নাথ তাদের উপদেষ্টা প্যানেলে দায়িত্ব পালন করেন।
২০১৩ সালে "গ্রামীণ উন্নয়নে বিজ্ঞান ও প্রযুক্তির প্রয়োগে অসামান্য অবদান"-এর জন্য তৎকালীন রাষ্ট্রপতি প্রণব মুখোপাধ্যায় তাঁকে জমনালাল বাজাজ পুরস্কার প্রদান করেন।
২০১৯ সালে স্নেহলতা নাথকে নতুন দিল্লির রাষ্ট্রপতি ভবনে আমন্ত্রণ জানানো হয়েছিল। তিনি রামনাথ কোবিন্দের কাছ থেকে ভারতের সর্বোচ্চ বেসামরিক নারী সম্মাননা, নারী শক্তি পুরস্কার গ্রহণ করেন। ৪১ জন পুরস্কারপ্রাপ্ত নারীর মধ্যে তিনি একজন ছিলেন। স্নেহলতা নাথ ২৬ বছর ধরে নীলগিরি বায়োস্ফিয়ার রিজার্ভে পরিবেশ-উন্নয়ন এবং স্থায়িত্ব নিয়ে কাজ করেছেন।
নিধি গোয়েল

নিধি গোয়েল (জন্ম: ২১শে সেপ্টেম্বর ১৯৮৫) একজন ভারতীয় প্রতিবন্ধী এবং লিঙ্গ অধিকার কর্মী। তিনি জাতিসংঘের নারী নির্বাহী পরিচালকের উপদেষ্টা গোষ্ঠীতে নিযুক্ত হয়েছেন। গোয়েল মুম্বাই -এর বেসরকারি সংস্থা রাইজিং ফ্লেমের প্রতিষ্ঠাতা এবং নির্বাহী পরিচালক। তিনি প্রতিবন্ধী নারী ও মেয়েদের যৌনতা, লিঙ্গ, স্বাস্থ্য এবং অধিকার নিয়ে কাজ করেন। তিনি একজন প্রতিষ্ঠিত কৌতুক অভিনেত্রী।
নিধি গোয়েল মুম্বাইতে জন্মগ্রহণ করেন। এবং সেখানেই বড় হয়ে ওঠেন। ১৫ বছর বয়সে, তিনি একটি দুরারোগ্য, অবক্ষয়জনিত চোখের রোগে আক্রান্ত হন। ফলতঃ তিনি অন্ধ হয়ে যান। প্রথমে তিনি গণমাধ্যমে তাঁর কর্মজীবন শুরু করেছিলেন। তারপর তিনি প্রতিবন্ধী ব্যক্তিদের অধিকার-বিষয়ে কাজ করতে শুরু করেন। চোখের অসুস্থতা ধরা পড়ার আগে, গোয়েল একজন প্রতিকৃতি চিত্রশিল্পী হতে চেয়েছিলেন এবং ৪ বছর বয়স থেকেই তিনি ছবি আঁকতেন। তার বড় দাদা দৃষ্টি প্রতিবন্ধী ছিলেন, কিন্তু সফলভাবেই জীবনযাপন করতেন। বড় দাদা কে দেখে গোয়েলের সাহায্য করবার ইচ্ছা সৃষ্টি হয়েছিল। তিনি অন্যান্য প্রতিবন্ধী মহিলাদের সাহায্য করতে অনুপ্রাণিত হয়েছিলেন।
গোয়েল , প্রতিবন্ধী নারী ও মেয়েদের যৌনতা, যৌন ও প্রজনন সম্পর্কিত অধিকার নিয়ে প্রচার করেন। প্রতিবন্ধী মহিলারা হয় অতি-যৌন অথবা অযৌন এই ধারণাটিকে গোয়েল আপত্তি করতে চেয়েছিলেন। গোয়েল বলেছেন যে, যখন তিনি প্রাথমিকভাবে যৌনতা নিয়ে কাজ শুরু করেছিলেন, তখন তিনি তীব্র প্রতিক্রিয়া ও তিক্ত পরিস্থিতির সম্মুখীন হয়েছিলেন। লোকেরা এই কাজের গুরুত্ব নিয়ে প্রশ্ন তুলেছিল এবং এটিকে "ছদ্ম-সক্রিয়তাবাদ" এবং "অভিজাত" বলে অভিহিত করেছিল।
গোয়েল মুম্বাইতে নারীবাদী যৌনতা এবং অক্ষমতা বিষয়ক অনুষ্ঠানের পরিচালক ছিলেন। এই অনুষ্ঠানটি উপস্থাপনা করেছিল পয়েন্ট অফ্ ভিউ নামে একটি অলাভজনক সংস্থা। "পয়েন্ট অফ ভিউ"-এ, গোয়েল "sexualityanddisability.org" ওয়েবসাইটটির সহ-লেখক ছিলেন। এই ওয়েবসাইটটি প্রতিবন্ধী মেয়েশিশু এবং মহিলাদের জন্য প্রতিবন্ধকতা, লিঙ্গ, যৌনতা এবং সহিংসতার উপর একটি অনলাইন উৎস। এই সাইটটি দৃষ্টি প্রতিবন্ধীদের দ্বারাও ব্যবহারযোগ্য।
প্রতিবন্ধী নারীরা যে সমস্ত সহিংসতার মুখোমুখি হয় গোয়েল তার আপত্তি করেছিলেন। এবং এর পাশাপাশি ব্যাপক যৌনতা শিক্ষা, যৌন স্বাস্থ্য বা আইনি আশ্রয় গ্রহণের ক্ষেত্রে যে অসুবিধাগুলি রয়েছে তার সমাধানের প্রয়োজনীয়তা নিয়ে প্রচার করেছিলেন। তিনি সাহায্য বা যত্নের নামে প্রতিবন্ধী ব্যক্তিদের যৌন নির্যাতনের বিষয়ে কথা বলেছেন। মি টু আন্দোলন এর সময়, তিনি প্রতিবন্ধী মহিলাদের নীরবতা সম্পর্কে কথা বলেছিলেন। প্রতিবন্ধী মহিলারা চুপ থাকেন কারন তাঁরা ভাবেন তাঁরা "অবাঞ্ছিত"। অন্যের উপর নির্ভরতার বাধ্যবাধকতা , নির্ভরতার অনুভূতি, বিচ্ছিন্নতার ভয় এবং সহায়ক নেটওয়ার্কের অভাব সব বিষয়গুলোই তাঁদের নীরবতার কারন।
আয়েশা চৌধুরী

আয়েশা চৌধুরী (২৭ মার্চ ১৯৯৬ ২৪ জানুয়ারী ২০১৫ ), একজন ভারতীয় লেখিকা এবং প্রেরণাময়ী বক্তা ছিলেন। তিনি ""মাই লিটল এপিফ্যানিজ"" বইটির লেখক, যা তাঁর মৃত্যুর একদিন আগে প্রকাশিত হয়েছিল। ২০১৯ সালের হিন্দি ছবি "'দ্য স্কাই ইজ পিঙ্ক'" তাঁর জীবনের উপর ভিত্তি করে তৈরি।
আয়েশা ছিলেন ইয়াম! ব্র্যান্ডসের দক্ষিণ এশিয়া অপারেশনের সভাপতি নীরেন চৌধুরী এবং মানসিক স্বাস্থ্যসেবা কর্মী অদিতির মেয়ে। তাঁর এক বড় ভাই ছিল যার নাম ঈশান চৌধুরী এবং এক বড় বোন তানিয়া চৌধুরী, যিনি মাত্র সাত মাস বয়সে মারা যান। আয়েশা তীব্র রোগ প্রতিরোধ অক্ষমতা ( এসসিআইডি ) নিয়ে জন্মগ্রহণ করেছিলেন। যখন তাঁর বয়স মাত্র ছয় মাস, তখন তাঁর অস্থিমজ্জা প্রতিস্থাপন হয়েছিল। এই চিকিৎসার পর কেমোথেরাপি চিকিৎসার পার্শ্বপ্রতিক্রিয়া সরূপ তাঁর পালমোনারি ফাইব্রোসিস নামক একটি গুরুতর অসুস্থতা দেখা দেয় - এটি এমন একটি অবস্থা যার ফলে তাঁর ফুসফুসে অপরিবর্তনীয় ক্ষত তৈরি হয়। 
আয়েশা ১৫ বছর বয়স থেকে মৃত্যুর পূর্ব পর্যন্ত অনুপ্রেরণাদায়ক বক্তৃতা দিয়েছেন। তাকে ইঙ্ক ফেলো হিসেবে মনোনীত করা হয়েছিল এবং তিনি ২০১১ এবং ২০১৩ সালের ইঙ্ক সম্মেলনে বক্তৃতা দিয়েছিলেন। আয়েশা ২০১৩ সালে পুনেতে আনুষ্ঠিত টেডএক্স এতে একজন বক্তা ছিলেন।
তিনি একটি বই লিখেছিলেন যা তাঁর মৃত্যুর একদিন আগে প্রকাশিত হয়েছিল। 
সোনালী বোস পরিচালিত "'দ্য স্কাই ইজ পিঙ্ক'" ছবিতে অদিতি চৌধুরীর চরিত্রে প্রিয়াঙ্কা চোপড়া, নীরেন চৌধুরীর চরিত্রে ফারহান আখতার, আয়েশা চৌধুরীর চরিত্রে জাইরা ওয়াসিম এবং ঈশান চৌধুরীর চরিত্রে রোহিত সুরেশ সরাফ অভিন্য় করেছিলেন। ছবিটি ১১ অক্টোবর ২০১৯ তারিখে প্রেক্ষাগৃহে মুক্তি পায়
কিরগিজস্তান জাতীয় অলিম্পিক কমিটি

কিরগিজস্তান জাতীয় অলিম্পিক কমিটি (; এছাড়াও সংক্ষেপে আইওসি কোড কেজিজেড দ্বারা পরিচিত) হলো কিরগিজস্তানের জাতীয় অলিম্পিক কমিটি। এই সংস্থাটির ১৯৯১ সালে প্রতিষ্ঠিত হয়েছে; প্রতিষ্ঠার ১ বছর পর ১৯৯২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কিরগিজস্তানের বিশকেকে অবস্থিত।
বর্তমানে কিরগিজস্তান জাতীয় অলিম্পিক কমিটির সভাপতির দায়িত্ব পালন করছেন সাদির মামিতভ, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন কিলিচবেক সারবাগিশেভ।
১৯৯১ সালে কিরগিজস্তানের বহু-ক্রীড়ার সর্বোচ্চ সংস্থা হিসেবে কিরগিজস্তান জাতীয় অলিম্পিক কমিটি প্রতিষ্ঠিত হয়েছে। এশিম কুতমানালিয়েভ এই সংস্থার প্রথম সভাপতির দায়িত্ব পালন করেছেন, যিনি ১৯৯১ হতে ২০০৪ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় পাঁচ বছর পর কিরগিজস্তান ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে গ্রীষ্মকালীন অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
আব্দুল হক বাকের

আব্দুল হক বাকের (জন্ম ১৯৬৬) একজন শিক্ষাবিদ এবং ধর্মীয় নেতা। তিনি পারস্য উপসাগরে জনপ্রিয় ইসলামের সালাফি শাখাকে সমর্থন করেন। তিনি আল-কায়েদার মতো চরমপন্থী গোষ্ঠী দ্বারা প্রভাবিত তরুণ মুসলিমদের উগ্রপন্থীমুক্ত করার জন্য তার কাজের জন্য পরিচিত।
বেকারের জন্ম ১৯৬৬ সালে। তার মা এবং বাবা যথাক্রমে গায়ানা এবং নাইজেরিয়া থেকে এসেছেন। বেকার রোমান ক্যাথলিক হিসেবে বেড়ে ওঠেন এবং একটি খ্রিস্টান স্কুলে পড়াশোনা করেন, যেখানে তিনি প্রথমে ধর্মের প্রতি আগ্রহী হন 
যৌবনে, বেকার স্থানীয় গ্যাংগুলিতে জড়িয়ে পড়েন, যতক্ষণ না তিনি ১৯৯০ সালে খ্রিস্টধর্ম ছেড়ে ইসলামে ধর্মান্তরিত হন। বেকারের পূর্ব নাম ছিল অ্যান্থনি বেকার, কিন্তু ধর্মান্তরিত হওয়ার পর তিনি তার বর্তমান মুসলিম নামটি গ্রহণ করেন। বিশেষ করে, বেকার সালাফি আন্দোলনে যোগ দিয়েছিলেন, সুন্নি ইসলামের একটি মৌলবাদী শাখা। বেকার পরবর্তীতে এক্সেটার বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি এবং রাষ্ট্রবিজ্ঞানে পিএইচডি ডিগ্রি অর্জন করেন। 
বেকার দশ বছর আইনজীবী হিসেবে কাজ করেছিলেন, ১৯৯৪ সালে দ্য ব্রিক্সটন মসজিদ এবং ইসলামিক সাংস্কৃতিক কেন্দ্রের চেয়ারম্যান হন, তিনি ১৫ বছর ধরে এই পদে অধিষ্ঠিত ছিলেন। সেখানে থাকাকালীন, তিনি সশস্ত্র সংঘর্ষের পর উগ্র আবদুল্লাহ আল-ফয়সাল এবং তার অনুসারীদের মসজিদ ত্যাগ করতে রাজি করান। ২০০৭ সালে, বেকার কিশোর-কিশোরীদের কাছে পৌঁছানোর, ক্ষমতায়ন করার এবং শিক্ষিত করার কৌশল (রাস্তা) নামে একটি বিতর্কিত উদ্যোগ তৈরি করেন। 
রাস্তা-এর বেশিরভাগ কার্যক্রমই ছিল গ্যাং-বিরোধী যুব উদ্যোগের মতো, কিন্তু এর মৌলবাদমুক্তকরণ কর্মসূচি ছিল অস্বাভাবিক। এর কার্যকারিতার জন্য বিশেষজ্ঞ এবং নিরাপত্তা পেশাদাররা এটির প্রশংসা করেছেন, কিন্তু আরও উদার ধর্মীয় গোষ্ঠী এবং পশ্চিমা দেশগুলি কুরআনের একই আক্ষরিক ব্যাখ্যাকে সমর্থন করার জন্য সমালোচনা করেছে যা অনেক সন্ত্রাসীকে উগ্রপন্থী করে তোলে। বেকার যুক্তি দিয়েছিলেন যে ঝুঁকিপূর্ণ মুসলিম যুবকদের সাথে স্ট্রিট-এর এই খুব সাধারণ ধর্মীয় বিশ্বাসই এটিকে সহজলভ্য করে তুলেছে। 
২০১০ সালের মে মাসে রাজনৈতিক নেতৃত্বে পরিবর্তনের পর ব্রিটিশ সরকার STREET-এর জন্য বার্ষিক ৩০০,০০০ পাউন্ড তহবিল কমিয়ে দেয়। বেকার ব্রিক্সটনের চেয়ারম্যান পদ থেকে পদত্যাগ করেছিলেন, কিন্তু স্ট্রিট প্রোগ্রামের উপর মনোযোগ দেওয়ার জন্য একজন ট্রাস্টি হিসেবেই থেকে গেছেন। 
তার ওয়েবসাইট অনুসারে, বেকার এখন ধর্মীয় উগ্রপন্থীদের মধ্যে সহিংসতার উপর গবেষণা, বক্তৃতা এবং জনসাধারণের বক্তব্যের অনুষ্ঠান করেন। বেকার "কনভার্টের জ্ঞানীয় উন্নয়ন কাঠামো" তৈরি করেছিলেন, যা একজন মুসলিমের সহিংস উগ্রবাদে ধর্মান্তরিত হওয়ার এবং সেখান থেকে ধর্মান্তরিত হওয়ার পর্যায়গুলি বর্ণনা করে। এর চারটি পর্যায় রয়েছে: (১) প্রতিষ্ঠা পর্যায় [রূপান্তর] (২) যৌবন পর্যায় [গঠনমূলক] (৩) প্রাপ্তবয়স্ক পর্যায় [মূল] (৪) পরিণত পর্যায় [প্রতিফলনশীল]। বেকার প্রতিষ্ঠানগুলিকে অপরাধী এবং উগ্রপন্থীদের আত্ম-প্রতিফলিত করার পর্যায়ে নিয়ে যেতে উৎসাহিত করেন, যেখানে নাগরিকরা আবেগ এবং প্রচারণার পরিবর্তে তাদের নিজস্ব ব্যক্তিগত অভিজ্ঞতার ভিত্তিতে বিশ্বকে প্রতিফলিত করে।
সাধনা সিং (রাজনীতিবিদ)

সাধনা সিং একজন ভারতীয় রাজনীতিবিদ এবং রাজ্যসভার সংসদ সদস্য। তিনি ভারতের উত্তরপ্রদেশের ১৭তম আইনসভার প্রাক্তন সদস্য। তিনি উত্তরপ্রদেশের চান্দৌলি জেলার মুঘলসরাই নির্বাচনী এলাকার প্রতিনিধিত্ব করেন।
সাধনা সিং ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন এবং তার ঘনিষ্ঠ প্রতিদ্বন্দ্বী সমাজবাদী পার্টির বাবুলালকে ১৩,২৪৩ ভোটের ব্যবধানে পরাজিত করেছিলেন।
তিনি ১৯৯৩ সালে বিজেপি থেকে তার রাজনৈতিক জীবন শুরু করেছিলেন। এরপর তিনি দলের মধ্যে অনেক পদে অধিষ্ঠিত ছিলেন। তিনি দুবার চান্দৌলি বিজেপি মহিলা মোর্চার সভাপতি হয়েছেন। এছাড়াও তিনি তিনবার বিজেপির উত্তরপ্রদেশের কার্যকরী কমিটির সদস্য হয়েছিলেন।
তিনি মুঘলসরাই (দীনদয়াল উপাধ্যায় নগর) চান্দৌলির বিধায়ক ছিলেন। তিনি উত্তরপ্রদেশের চান্দৌলি জিলা উদ্যোগ ব্যাপার মন্ডলের সভাপতি।
কাফালা ব্যবস্থা

কাফালা ব্যবস্থা বা কেফালা ব্যবস্থা ( : ) হলো মধ্যপ্রাচ্যের প্রচলিত একটি ব্যবস্থা, যার মাধ্যমে অভিবাসী কর্মীদের একটি দেশে বসবাসের সময়কালে একজন নির্দিষ্ট স্থানীয় নিয়োগকর্তার সাথে আবদ্ধ করা হয়। এটি বর্তমানে অনেক আরব দেশে; বিশেষ করে আরব উপদ্বীপের দেশগুলিতে বিদ্যমান। ২০০৬ সাল পর্যন্ত ইস্রায়েলে একই রকম "বাঁধাই ব্যবস্থা" বিদ্যমান ছিল; এরপর ইসরায়েলি সুপ্রিম কোর্ট এটিকে বাতিল করে দেয়। 
পারস্য উপসাগরীয় আরব দেশগুলিতে এটি বিদেশি শ্রমিকদের ক্ষেত্রে অভ্যন্তরীণ প্রতিযোগিতা বন্ধ করে এবং অভিবাসী শ্রমিকদের জন্য একজন পৃষ্ঠপোষক (কফিল) থাকার বাধ্যবাধকতা আরোপ করে এবং এই কফিলই সাধারণত তাদের নিয়োগকর্তা হয়। কফিল তাদের ভিসা ও আইনি অবস্থার সম্পূর্ণ নিয়ন্ত্রণ রাখে। মানবাধিকার সংস্থাগুলো কাফালা ব্যবস্থার কঠোর সমালোচনা করেছে। কারণ এটি শ্রমিকদের শোষণের সুযোগ সৃষ্টি করে। অনেক কফিল নিজেদের কর্মীদের পাসপোর্ট জব্দ করে এবং তাদের উপর শারীরিক ও মানসিক নির্যাতন চালায় এবং ভুক্তভোগীদের আইনি প্রতিকার পাওয়ার সুযোগ খুবই সীমিত থাকে। এছাড়া নির্যাতিত শ্রমিকদের নিজ দেশে ফিরে যাওয়ার পথও অনেক সময় বন্ধ হয়ে যায়।
২০১৪ সালে আন্তর্জাতিক শ্রম সংস্থা এক প্রতিবেদনে জানায় যে, পারস্য উপসাগরের আরব দেশগুলোতে প্রায় ২৪ লাখ গৃহকর্মী শ্রম দাসত্বের শিকার। এদের বেশিরভাগই ভারত, শ্রীলঙ্কা, ফিলিপাইন এবং নেপাল থেকে আসা শ্রমিক।
মঞ্জু শিবাচ

মঞ্জু শিবাচ একজন ভারতীয় রাজনীতিবিদ এবং ভারতের উত্তরপ্রদেশের ১৭তম ও ১৮তম বিধানসভার সদস্য। তিনি উত্তরপ্রদেশের মোদিনগর নির্বাচনী এলাকার প্রতিনিধিত্ব করছেন। তিনি ভারতীয় জনতা পার্টির সদস্য। তিনি একজন স্ত্রীরোগ বিশেষজ্ঞ।
বনু কাব

বনু কাব ( ) একবচন কাবি ( আরবি : الكعبي) হল একটি যাযাবর আরব উপজাতি। এরা আরব উপদ্বীপের নাজদ অঞ্চল থেকে এসেছে। বর্তমানে তারা সৌদি আরব, ইরাক, কুয়েত এবং ইরান ( খুজেস্তান ) এলাকায় বসবাস করে। তারা প্রায়শই দক্ষিণ ও মধ্য অটোমান ইরাকের বিভিন্ন অঞ্চলে, বসরা এবং নাসিরিয়াহের মতো শহরে এবং সীমান্তের ওপারে ইরানের আধুনিক খুজেস্তান প্রদেশে, বিশেষ করে আল-মুহাম্মারাহ শহরের কাছে অভিযান চালাত। তারপর বসতি স্থাপন করত। ১৮শ শতকের শুরু থেকে ইরাকের বনু কাব সুন্নি ইসলাম থেকে শিয়া ইসলামে ধর্মান্তরিত হয়। বনু কাবের অন্যান্য গোত্র ওমান, সংযুক্ত আরব আমিরাত, এবং মরক্কোতে বসতি স্থাপন করে। ওমান, কাতার এবং সংযুক্ত আরব আমিরাতের বনু কাব সুন্নি ইসলাম ধর্ম পালন করে। ইরাকের বনু কা’ব শিয়া ইসলাম মেনে চলে।
১৮শ শতকের মাঝামাঝি বনু কা’বের শক্তিশালী নৌবাহিনী ছিল। এরা কখনো ব্রিটিশ জাহাজে হামলা করত। উসমানীয় সাম্রাজ্য ও কাজার ইরানের পক্ষে বা বিপক্ষে লড়ত। ১৮১২ সালে মুহাম্মারাহ আমিরাত বনু কা’বের অধীনে একটি স্বায়ত্তশাসিত আমিরাত হয়। বনু কাব গোত্রের গোত্রীয় পতাকা ছিল হলুদ বা লাল রঙের, যার উপর গোত্র এবং শাখা-প্রশাখার কথা লেখা ছিল। 
এরা কুয়েত শেখদের নৌবাহিনীর সঙ্গে রিক্কায় লড়াই করে। বনু কা’বের শেখ বারাকাত কুয়েতের এক শেখের মেয়ের সঙ্গে বিয়ের প্রস্তাব দেন। কুয়েতের শেখ রাজি না হলে বারাকাত রেগে যান। তিনি কুয়েতে হামলা করেন। কিন্তু তাঁর জাহাজ অগভীর পানিতে আটকে যায়। এই লড়াইয়ে কেউ মারা যায়নি।কারণ তারা বনু কাবের আটকে পড়া জাহাজ থেকে যা সম্ভব উদ্ধার করেছিল। শেখ বারাকাত কুয়েত আক্রমণ করার জন্য আরও লোক সংগ্রহ করার চেষ্টা করেছিলেন। কিন্তু তার অযোগ্যতার জন্য এবং তুচ্ছ কিছুর জন্য তার উপজাতিদের জীবন ঝুঁকির মুখে ফেলায় জনগণ তাকে হত্যা করে
কাব ইবনে রাবিয়াহ ইবনে আমের ইবনে সাসাআ ইবনে মুয়াবিয়া ইবনে বকর ইবনে হাওয়াযিন ইবনে মনসুর ইবনে ইকরিমা ইবনে খাসফা ইবনে কাইস আইলান ইবনে মুদার ইবনে নিজার ইবনে মাআদ ইবনে আদনান। 
ষষ্ঠ শতকে বনু কা’ব আল-আফলাজ থেকে চলে যায়। এর কারণ ছিল:
বনু কা’ব নাজদ থেকে চলে যায়। কিছু ইরাকে যায়, যারা আহওয়াজ শাসন করে। তাদের শেষ রাজা খাজাল আল-কাবি ১৩৪৩ হিজরি (১৯২৫ খ্রিস্টাব্দে) পারস্য শাসকের দ্বারা বিশ্বাসঘাতকতার শিকার হন। কিছু উত্তর মরক্কো (তিউনিসিয়া) ও ওমানের পাহাড়ে যায়। এরা কাতার ও বাহরাইনে আছে, যাদের আল-কাবান বলে। তাদের মূল ওমানের বনু কাব থেকে এসেছে। 
উপজাতির সদস্যদের মধ্যে রয়েছেন:
২০২৬ আইসিসি পুরুষ টি২০ বিশ্বকাপ বাছাইপর্ব

২০২৬ আইসিসি পুরুষ টি২০ বিশ্বকাপ বাছাইপর্ব হল ২০২৬ আইসিসি পুরুষ টি২০ বিশ্বকাপ প্রতিযোগিতার বিশ্বব্যাপী একটি মাধ্যম, যার দ্বারা উক্ত প্রতিযোগিতায় অংশগ্রহণকারী জাতীয় ক্রিকেট দলগুলি উত্তীর্ণ হতে সক্ষম হয়েছিল।
পূর্ববর্তী সংস্করণের শীর্ষ আটটি দল, ২০২৬ সালের স্বাগতিক দেশ এবং পরবর্তী সেরা দুই থেকে চারটি দল (পূর্ববর্তী সংস্করণে স্বাগতিকদের শেষ অবস্থানের উপর নির্ভর করে) টুর্নামেন্টের জন্য স্বয়ংক্রিয়ভাবে যোগ্যতা অর্জন করেছিল। বাকি আটটি দল আঞ্চলিক বাছাইপর্বের মাধ্যমে নির্ধারিত হবে। প্রতিটি আঞ্চলিক বাছাইপর্ব দুটি পর্যায়ে অনুষ্ঠিত হবে:
এই আসরে এশিয়া ও পূর্ব এশিয়া-প্রশান্ত মহাসাগরীয় অঞ্চলের দলগুলিকে একই পর্বের অন্তর্ভুক্ত করা হয়েছিল, যেখানে আগের মরসুমে আলাদা অঞ্চলভিত্তিক ম্যাচ হয়েছিল।
মীনাক্ষী সিং

মীনাক্ষী সিং (জন্ম: ২৬ জানুয়ারি ১৯৮৯) হলেন উত্তরপ্রদেশের একজন ভারতীয় রাজনীতিবিদ। তিনি উত্তরপ্রদেশ বিধানসভার সদস্য হিসেবে খুরজা বিধানসভা কেন্দ্রের প্রতিনিধিত্ব করছেন। তিনি ভারতীয় জনতা পার্টির একজন সদস্য।
সিং খুরজার বাসিন্দা। তিনি অনুভব সিংকে বিয়ে করেছেন। তিনি ২০১২ সালে বরেলির এমজেপি রোহিলখণ্ড বিশ্ববিদ্যালয় থেকে আইন ডিগ্রি অর্জন করেন। বর্তমানে তিনি একজন অনুশীলনরত অ্যাডভোকেট।
সিং ২০২২ সালের উত্তরপ্রদেশ বিধানসভা নির্বাচনে খুরজা বিধানসভা কেন্দ্র থেকে জয়ী হন, যা বুলন্দশহর জেলার তফসিলি জাতি সম্প্রদায়ের জন্য সংরক্ষিত একটি আসন। তিনি ভারতীয় জনতা পার্টির প্রতিনিধিত্ব করেন। তিনি সমাজবাদী পার্টির বংশী সিংকে ৬৭,০৮৪ ভোটের বিশাল ব্যবধানে পরাজিত করেছিলেন।
জুজুবিনাস আজাচেনসিস

Jujubinus ajachaensis হল বিলুপ্ত সামুদ্রিক শামুকের একটি প্রজাতি, ট্রোকিডে পরিবারের একটি সামুদ্রিক গ্যাস্ট্রোপড মোলাস্ক।
ক্যানারি দ্বীপপুঞ্জের (স্পেন) শেষ মায়োসিন স্তরে জীবাশ্ম পাওয়া গেছে।
রবিন হুড অ্যান্ড দ্য প্রিন্স অফ অ্যারাগন

রবিন হুড অ্যান্ড দ্য প্রিন্স অফ অ্যারাগন (রাউড ৩৯৮৩, চাইল্ড ১২৯) একটি ইংরেজি ভাষার লোকগীতি। এই গানে রবিন হুডের বীরত্বপূর্ণ রোমাঞ্চ চিত্রিত হয়েছে। এটি তার ব্যালাডে খুব বেশি দেখা যায় না এবং পরবর্তী কাহিনীগুলোতেও এটি খুব কমই অন্তর্ভুক্ত হয়েছে।
রবিন হুড, উইল স্ক্যাডলক এবং লিটল জন একটি হরিণ শিকার করে। ভোজ শেষ হওয়ার পর, কালো ঘোড়ায় চড়া কালো পোশাক পরিহিত এক নারীর সঙ্গে রবিনের দেখা হয়। মেয়েটি জানায় যে, অ্যারাগনের রাজপুত্র লন্ডন অবরোধ করেছে, কারণ সে রাজকন্যাকে স্ত্রী হিসেবে দাবি করেছে। সে কেবল তখনই অবরোধ প্রত্যাহার করবে, যদি যোদ্ধারা তাকে এবং দুটি দানবকে পরাজিত করতে পারে। রাজপুত্র সময়সীমা নির্ধারণ করেছে মধ্যগ্রীষ্ম পর্যন্ত। রবিন হুড, উইল স্ক্যাডলক এবং লিটল জন সময়মতো পৌঁছে যায়; রবিন রাজপুত্রকে পরাজিত করে এবং তার সঙ্গীরা দানবদের পরাজিত করে।
রবিন ক্ষমা প্রার্থনা করে এবং সে ও তার সঙ্গীরা ক্ষমা লাভ করে। রাজকন্যা উইল স্ক্যাডলককে বিয়ে করতে চায়। একজন অভিজাত ব্যক্তি উইলকে দেখে কাঁদতে থাকে, কারণ তার একটি ছেলে ছিল, যে দেখতে ঠিক তার মতো ছিল, তবে সে এখন মৃত। উইল জানায় যে, সে নিজেই সেই সন্তান এবং এখনও জীবিত আছে। তারা বিয়ের উৎসব উদযাপন করে।
রবিন হুড অ্যান্ড দ্য স্কচম্যান

রবিন হুড অ্যান্ড দ্য স্কচম্যান বা রবিন হুড অ্যান্ড দ্য স্কটম্যান (রাউড ৩৯৮৪, চাইল্ড ১৩০) একটি ইংরেজি লোকগীতি। এটি রবিন হুড ক্যাননের অংশ।
রবিন হুড উত্তরের দিকে যায় এবং এক স্কটের সঙ্গে দেখা হয়। সে তার সেবায় যোগ দিতে চায়। রবিন তাকে প্রত্যাখ্যান করে, কারণ সে বিশ্বাসঘাতক হবে। এরপর একটি লড়াই হয়। একটি সংস্করণ এখানে শেষ হয়, তবে অন্যটি দেখায় যে লোকটি তার সেবায় যোগ দেয়।
সিনিস্কা বিকারিনাটা

সিনিস্কা বিকারিনাটা হল সামুদ্রিক শামুকের একটি প্রজাতি, যা অ্যারেনিডে পরিবারের একটি সামুদ্রিক গ্যাস্ট্রোপড মোলাস্ক।
বেবি রানী মৌর্য

বেবি রানী মৌর্য (জন্ম: ১৫ আগস্ট ১৯৫৬) একজন ভারতীয় রাজনীতিবিদ।বর্তমানে তিনি ২০২২ সালের মার্চ মাস থেকে উত্তরপ্রদেশ সরকারের মন্ত্রী হিসেবে দায়িত্ব পালন করছেন। তিনি ২৬ আগস্ট ২০১৮ থেকে ২০২১ সালের সেপ্টেম্বর পর্যন্ত উত্তরাখণ্ডের সপ্তম রাজ্যপাল হিসেবে দায়িত্ব পালন করেন। তিনি তার মেয়াদ শেষ হওয়ার দুই বছর আগে পদত্যাগ করেন।
মৌর্য ১৫ আগস্ট ১৯৫৬ সালে জাটভ সম্প্রদায়ে জন্মগ্রহণ করেন। তারা রবিদাসী নামেও পরিচিত। তিনি শিক্ষায় স্নাতক এবং কলায় স্নাতকোত্তর ডিগ্রি অর্জন করেছেন।
১৯৯০-এর দশকের গোড়ার দিকে মৌর্য রাজনীতিতে সক্রিয় হন। এর আগে একজন ব্যাংক কর্মকর্তা প্রদীপ কুমার মৌর্যের সাথে তার বিবাহ হয়, যিনি এখন পাঞ্জাব ন্যাশনাল ব্যাংকের পরিচালক পদ থেকে অবসর নেওয়ার পর এর উপদেষ্টা বোর্ডে কর্মরত আছেন। তিনি ভারতীয় জনতা পার্টির (বিজেপি) একজন কর্মী হিসেবে তার রাজনৈতিক জীবন শুরু করেছিলেন। ১৯৯৫ সালে তিনি বিজেপির টিকিটে আগ্রার মেয়র নির্বাচনে প্রতিদ্বন্দ্বিতা করেন এবং বিশাল জনমত নিয়ে জয়লাভ করেন। তিনি আগ্রার প্রথম মহিলা মেয়র ছিলেন এবং ২০০০ সাল পর্যন্ত এই পদে অধিষ্ঠিত ছিলেন।
১৯৯৭ সালে মৌর্যকে বিজেপির তফসিলি জাতি (এসসি) শাখার একজন পদাধিকারী নিযুক্ত করা হয়। পরবর্তীতে ভারতের রাষ্ট্রপতি হিসেবে দায়িত্ব পালনকারী রামনাথ কোবিন্দ তখন এসসি শাখার চেয়ারম্যান ছিলেন। এই শাখার পদাধিকারী হিসেবে তিনি উত্তরপ্রদেশের তফসিলি জাতির সদস্যদের মধ্যে বিজেপির নাগাল জোরদার করার দায়িত্ব গ্রহণ করেন। ২০০১ সালে তাকে উত্তরপ্রদেশ সমাজকল্যাণ বোর্ডের সদস্য করা হয়। দলিত নারীর ক্ষমতায়নের লক্ষ্যে তাঁর প্রচেষ্টার স্বীকৃতিস্বরূপ, ২০০২ সালে তাঁকে জাতীয় মহিলা কমিশনের সদস্য করা হয়। তিনি ২০০৫ সাল পর্যন্ত কমিশনে দায়িত্ব পালন করেন।
২০০৭ সালের উত্তরপ্রদেশ বিধানসভা নির্বাচনে বিজেপি মৌর্যকে এতমাদপুর আসনে প্রতিদ্বন্দ্বিতা করার জন্য মনোনীত করে। তবে তিনি তার বহুজন সমাজ পার্টির প্রতিদ্বন্দ্বী নারায়ণ সিং সুমনের কাছে অল্পের জন্য হেরে যান। ২০১৩ থেকে ২০১৫ সাল পর্যন্ত তিনি বিজেপি কর্তৃক প্রদত্ত রাজ্য-স্তরের দায়িত্বে নিযুক্ত ছিলেন। ২০১৮ সালের জুলাই মাসে তাকে শিশু অধিকার সুরক্ষার জন্য রাজ্য কমিশনের সদস্য করা হয়।
২১শে আগস্ট ২০১৮ তারিখে ভারত সরকার মৌর্যকে উত্তরাখণ্ডের সপ্তম রাজ্যপাল নিযুক্ত করে। ২৬শে আগস্ট উত্তরাখণ্ডের রাজভবনে আয়োজিত এক অনুষ্ঠানে তিনি শপথ গ্রহণ করেন। তিনি উত্তরাখণ্ডের দ্বিতীয় মহিলা রাজ্যপাল হন। তার আগে ২০০৯ সালে নিযুক্ত মার্গারেট আলভা ছিলেন প্রথম মহিলা রাজ্যপাল। তিনি কৃষ্ণকান্ত পালের স্থলাভিষিক্ত হন, যার মেয়াদ আনুষ্ঠানিকভাবে ৮ জুলাই শেষ হয়ে গিয়েছিল। তবে তার স্থলাভিষিক্ত নিয়োগে বিলম্বের কারণে তিনি ২৫ আগস্ট পর্যন্ত পদে বহাল ছিলেন। রাজ্যপাল হিসেবে তার মেয়াদ শেষ হওয়ার দুই বছর আগে ২০২১ সালের সেপ্টেম্বরে তিনি পদত্যাগ করেন। কয়েকদিন পরে তাকে বিজেপির জাতীয় সহ-সভাপতি নিযুক্ত করা হয়। এর কয়েক মাসের মধ্যে তার নিজ রাজ্য উত্তরপ্রদেশে বিধানসভা নির্বাচন অনুষ্ঠিত হওয়ার কথা ছিল। তিনি ২০২২ সালের নির্বাচনে আগ্রা গ্রামীণ নির্বাচনী এলাকা থেকে উত্তরপ্রদেশ বিধানসভায় নির্বাচিত হয়েছেন। ২০২২ সালের মার্চ মাসে দ্বিতীয় যোগী আদিত্যনাথ সরকারে তাকে মন্ত্রী হিসেবে নিযুক্ত করা হয়।
রবিন হুড অ্যান্ড দ্য টিঙ্কার

রবিন হুড অ্যান্ড দ্য টিঙ্কার (রাউড ৩৯৮২, চাইল্ড ১২৭) একটি ইংরেজি ভাষার লোকগীতি, যা রবিন হুড ক্যাননের অংশ।
রবিন হুড এক টিঙ্কারের সঙ্গে দেখা করে এবং তাকে বলে যে দুইজন টিঙ্কার মদ ও বিয়ার পান করার কারণে শাস্তি হিসেবে শিকলে বাঁধা হয়েছে। টিঙ্কার জানায় যে তার থলিতে রবিন হুডের নামে একটি পরোয়ানা রয়েছে। রবিন তাকে নটিংহ্যামে যাওয়ার প্রস্তাব দেয়। তারা একটি সরাইখানায় থামে এবং পানীয় গ্রহণ করে। টিঙ্কার মদ্যপ হয়ে পড়লে, রবিন তার পরোয়ানা ও অর্থ নিয়ে পালিয়ে যায় এবং তাকে বিলের বোঝা দিয়ে যায়। সরাইখানার মালিক তাকে জানায় যে যার সঙ্গে সে পান করছিল, সে-ই ছিল রবিন হুড। টিঙ্কার তখন তাকে খুঁজতে বের হয় এবং রবিনের সঙ্গে লড়াই শুরু করে। যখন সে জয়ী হতে থাকে, তখন রবিন তাকে তার শিঙায় ফুঁ দিতে অনুরোধ করে। এতে রবিনের দলবল এসে লড়াই বন্ধ করে। এরপর রবিন তাকে দলে যোগ দিতে একশত পাউন্ড প্রস্তাব দেয়।
হাওয়ার্ড পাইল তার "মেরি অ্যাডভেঞ্চারস অব রবিন হুড" গ্রন্থে এই গল্পটি অন্তর্ভুক্ত করেন।
রবিন হুড রেসকিউয়িং থ্রি স্কোয়ায়ার্স

রবিন হুড রেসকিউয়িং থ্রি স্কোয়ায়ার্স বা রবিন হুড অ্যান্ড দ্য উইডো'স থ্রি সান হলো রবিন হুড সম্পর্কিত একটি ঐতিহ্যবাহী ব্যালাড, যা চাইল্ড ব্যালাড ১৪০ এবং রাউড ৭০ হিসেবে তালিকাভুক্ত।
রবিনের সাথে এক বৃদ্ধ মহিলার দেখা হয়, মহিলাটি বিলাপ করছিল যে রাজার হরিণ শিকারের জন্য তার পুত্রদের ফাঁসিতে ঝোলানো হবে। রবিন এক বৃদ্ধকে রাজি করায় তার পুরানো পোশাকের বদলে রবিনের সুন্দর পোশাক নিতে, এবং এই ছদ্মবেশে সে শেরিফের ফাঁসুড়ে হওয়ার প্রস্তাব দেয়। সে শিঙ্গায় ফুঁ দেয়, এবং তার দল আসে। কিছু সংস্করণে, তারা তিন যুবকের পরিবর্তে শেরিফকেই ফাঁসি দেয়; তবে সব সংস্করণে, তারা সবাই নিরাপদে সবুজ বনে ফিরে আসে।
ফ্রান্সিস জেমস চাইল্ড বিশ্বাস করতেন যে এটি রবিন হুড রেসকিউয়িং উইল স্টুটলি-এর উৎস।
হাওয়ার্ড পাইল তার "রবিন হুডের হাস্যোজ্জ্বল অভিযান" গ্রন্থে এই কাহিনীটি পুনরায় লিখেছিলেন। সেখানে প্রধান চরিত্র ছিল লিটল জন; সে বুদ্ধি খাটিয়ে তিন যুবককে মুক্ত করে, কিন্তু তার ধনুক ভেঙে যায়, যার ফলে সে নিজেই বন্দি হয়। রবিন হুড তখনই গাই অব গিসবোর্ন-কে হত্যা করে, গাইয়ের ছদ্মবেশে উদ্ধার অভিযান চালায়।
২০২৪ আইসিসি পুরুষ টি২০ বিশ্বকাপ বাছাইপর্ব

২০২৪ আইসিসি পুরুষ টি২০ বিশ্বকাপ বাছাইপর্ব হল ২০২৪ আইসিসি পুরুষ টি২০ বিশ্বকাপ প্রতিযোগিতার বিশ্বব্যাপী একটি মাধ্যম, যার দ্বারা উক্ত প্রতিযোগিতায় অংশগ্রহণকারী জাতীয় ক্রিকেট দলগুলি উত্তীর্ণ হতে সক্ষম হয়েছিল।
পূর্ববর্তী সংস্করণের শীর্ষ আটটি দল, ২০২৪ সালের স্বাগতিক দেশ এবং পরবর্তী সেরা দুই থেকে চারটি দল (পূর্ববর্তী সংস্করণে স্বাগতিকদের শেষ অবস্থানের উপর নির্ভর করে) টুর্নামেন্টের জন্য স্বয়ংক্রিয়ভাবে যোগ্যতা অর্জন করেছিল। বাকি আটটি দল আঞ্চলিক বাছাইপর্বের মাধ্যমে নির্ধারিত হবে। প্রতিটি আঞ্চলিক বাছাইপর্ব দুটি পর্যায়ে অনুষ্ঠিত হবে:
রবিন হুড রেসকিউয়িং উইল স্টুটলি

রবিন হুড রেসকিউয়িং উইল স্টুটলি (রাউড ৩৯৫৭, চাইল্ড ১৪৩) একটি ঐতিহ্যবাহী ইংরেজি লোকগীতি, যা রবিন হুডকে নিয়ে রচিত।
রবিন হুড খবর পায় যে নটিংহামের শেরিফ উইল স্টুটলিকে আটক করেছে। যদিও সে শেরিফের দুইজন লোককে হত্যা করেছে, তবুও তাকে বন্দি করা হয়েছে। রবিন ও তার সঙ্গীরা তাকে উদ্ধারের জন্য রওনা দেয়, এবং এক তীর্থযাত্রীর কাছ থেকে ঘটনা নিশ্চিত করে। তারা ঘটনাস্থলে পৌঁছায় যখন উইল স্টুটলিকে ফাঁসিতে ঝোলানোর জন্য নিয়ে আসা হচ্ছিল। উইল স্টুটলি ঘোষণা করে যে, প্রয়োজনে শেরিফের লোকদের বিরুদ্ধে খালি হাতে লড়াই করবে, কিন্তু শেরিফ তার সিদ্ধান্তে অটল থাকে। লিটল জন ঝাঁপিয়ে পড়ে এবং তার বাঁধন কেটে দেয়, এরপর তাকে একটি তলোয়ার দেয়। রবিনের সঙ্গীরা জেগে উঠে, এবং শেরিফ ও তার লোকেরা পালিয়ে যায়। তারপর রবিনের দল শেরউডে ফিরে আসে।
ফ্রান্সিস জেমস চাইল্ড বিশ্বাস করতেন যে এই গল্পটি রবিন হুড তিনজন স্কোয়্যারকে উদ্ধারের গান থেকে উদ্ভূত।
হাওয়ার্ড পাইল তার "মেরি অ্যাডভেঞ্চারস অফ রবিন হুড" গ্রন্থে সম্পূর্ণ গল্পটি অন্তর্ভুক্ত করেছিলেন, যেখানে মূল পদ্যাংশকে গদ্যে রূপান্তরিত করা ছাড়া খুব বেশি পরিবর্তন করা হয়নি। একজন অজ্ঞাতনামা "সাহসী তরুণ"কে ডেভিড অফ ডনকাস্টার হিসেবে চিহ্নিত করা হয়েছিল, যা সেই চরিত্রের বিকাশের একটি অংশ।
সালোনা কুশওয়াহা

সালোনা কুশওয়াহা একজন ভারতীয় রাজনীতিবিদ এবং ভারতের উত্তরপ্রদেশের আঠারোতম বিধানসভার সদস্য। তিনি উত্তরপ্রদেশের তিলহার নির্বাচনী এলাকার প্রতিনিধিত্ব করছেন। তিনি ভারতীয় জনতা পার্টির একজন সদস্য।
সালোনা কুশওয়াহা তিলহারের নিগোহিতে জন্মগ্রহণ করেন। তিনি মহাত্মা জ্যোতিবা ফুলে রোহিলখণ্ড বিশ্ববিদ্যালয় (এমএ) থেকে এমএ ডিগ্রি অর্জন করেন। তিনি বিখ্যাত নিউরো চিকিৎসক ডাঃ রাম সিং কুশওয়াহাকে বিয়ে করেন।
তিলহারের জাহানপুর গ্রামের মহিলা পলিটেকনিক কলেজটি বিধায়ক সালোনা কুশওয়াহা উদ্বোধন করেছিলেন এবং তারপর থেকে স্থানীয় মেয়েদের দাবিতে এটি চালু রয়েছে। ১৪ সেপ্টেম্বর ২০২২ তারিখে বিশুদ্ধ পানীয় জলের ব্যবস্থায় জলের ট্যাঙ্কটি তৈরি করা হয়েছিল। ছাত্রীদের যাতায়াতের জন্য শাহজাহানপুর থেকে পলিটেকনিক কলেজ জাহানপুর তিলহার পর্যন্ত বৈদ্যুতিক বাস পরিষেবা শুরু হয়েছে এবং ছাত্রীদের সুবিধার্থে একটি সহজ পথ তৈরি করেছে।
জনসেবায় নিবিষ্ট থেকে ১৪ সেপ্টেম্বর নগর পঞ্চায়েত নিগোহিকে একটি অনন্য উপহার দিয়েছেন। সেখানে তিনি রাস্তার আলো এবং একটি স্কাই লিফট মেশিন প্রদান করেছেন।
শাহজাহানপুরের একটি ঘটনা বাদ দিলে, যেখানে বিজেপি কর্মীরা স্থানীয় পুলিশের সাথে সংঘর্ষে লিপ্ত হয়, যখন বিজেপি কর্মীরা অভিযোগ করেন যে পুলিশ তিলহার নির্বাচনী এলাকার অন্তর্গত নিগোহিতে "সমাজবাদী পার্টির প্রার্থীকে সমর্থন করার জন্য" টাকা নিয়েছে। বিজেপি মনোনীত প্রার্থী সালোনা কুশওয়াহা "জাল ভোটের বিরুদ্ধে পুলিশের নিষ্ক্রিয়তার" অভিযোগ করেছেন। ভোটগ্রহণ শেষ হওয়ার পরপরই ঘটনাটি জানা যায় এবং শত শত বিজেপি কর্মী থানার বাইরে জড়ো হন। প্রত্যক্ষদর্শীরা জানিয়েছেন, পরিস্থিতি নিয়ন্ত্রণে আনতে পুলিশকে মৃদু বলপ্রয়োগ করতে হয়েছে। তোই